Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 30/1998. (VI. 25.) AB határozat
Paragraph Index: 291

4. Az államigazgatás mûködése A tananyag értelmezi az államigazgatás rendeltetését az Alkotmány és más jogszabályok elemzése alapján, majd tipizálja és ismerteti az államigazgatási feladatokat. Ennek keretében kiemeli a külsõ, kifelé ható feladatokat (így pl. a jogalkotás és jogszabály-elõkészítés, jogalkalmazás, közszolgáltatások szervezése, ágazati tervezés és stratégiaalkotás, közigazgatási információszerzés és terjesztés, gazdaságszervezési, irányítási, felügyeleti stb. feladatok), majd elemzi a belsõ, befelé ható feladatokat (így pl. a szervi fenntartói irányítási feladatok, szervezési és mûködési feladatok, személyzeti feladatok, pénzügyi-költségvetési feladatok). A tananyag — a jogalkotási és jogalkalmazási ismeretek kötelezõ tantárggyal összhangban — röviden összegezi a hatáskör és illetékesség fogalmát, az államigazgatási hatáskörök fõbb csoportjait (jogalkotói jogkör, jogszabály elõkészítõi jogkörök, jogalkalmazói jogkörök, hatósági és nem hatósági jogkörök, költségvetési-gazdálkodási jogkör, irányítási és felügyeleti jogkörök stb.). A tananyag e fejezete áttekinti az államigazgatási szervek eljárását, bemutatja azok fõbb vonásait, különös tekintettel a nem hatósági államigazgatási eljárásra és az eljárások szabályozására.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes